Nova nada za dijabetičare
Dovoljno rekreacije, održavanje težine u normali i kontrola šećera u krvi mogu spriječiti da neki ljudi dobiju dijabetes tipa 2.
Svjetska Zdravstvena Organizacija predvidja da će broj smrtnih slučajeva povezanih sa dijabetesom udvostručiti do 2030. godine. Jedna nova studija, medjutim, mogla bi znatno ublažiti takav trend. Više od 200 miliona ljudi širom svijeta pati od dijabetesa tipa 2 - ozbiljnog i potencijalno fatalnog poremećaja koji ograničava sposobnost tijela da šećer u krvi pretvara u energiju. Dijabetes pogadja ljude i u bogatim i u siromašnim zemljama. Statistike Svjetske Zdravstvene Organizacije pokazuju ipak da se više od 80 procenata smrti od dijabetesa dešava u zemljama sa niskim ili srednjim prihodima. Godine i ugojenost su dva faktora rizika za dijabetes tipa 2. Porodična istorija je još jedan takav faktor. Dr. Ira Goldfine istražuje D-N-K kod ljudi sa ili bez dijabetesa: Sa dijabetesom tipa 2, tijelo jednostavno ne može šećer iz krvi pretvarati u energiju. Kad se tako šećer nagomila u krvi, to može voditi do ozbiljnih komplikacija uključujući i smrt. I zato ljudi sa ovom bolešću treba da prate svoj šećer u krvi. Dr. Arthur Lyons je prije tri godine dobio dijagnozu dijabetesa tipa 2: U svom istraživanju DNK, Dr. Goldfine i njegove kolege utvrdile su nešto interesantno: Gen koji stvara ovaj protein zove se HMGA-1. Sam protein je značajan jer on prihvata inzulin, odnosno omogućava inzulinu da se priključi na ćelije jetre i pretvara šećer u energiju: Dr. Goldfine je jedan od ko/autora studije koja je pronašla mutaciju gena HMGA-1 kod nekih dijabetičara, Italijana. Istraživači su zatim ponovili testove na američkim i francuskim pacijentima. Svi su pacijenti bili takozvane kavkaske rase, odnosno - bijelci. Istraživači su utvrdili da oko 10 procenata dijabetičara tipa 2 u Americi i Evropi, opet svi bijelci, imaju defekte u tom genu: Rana intervencija za ljude sa mutacijom HMGA-1 uključuje promjene u stilu života: dovoljno rekreacije, održavanje težine u normali i kontrola šećera u krvi može spriječiti da neki ljudi dobiju dijabetes tipa 2. Istraživači takodje kažu da razumijevanje ove genetske komponente može i ljekarima pomoći da osiguraju bolji tretman pacijentima koji već imaju dijabetes tipa 2, a jednog dana će biti moguće i korigovati taj genetski poremećaj i tako preduprijediti bolest. Ova je studija objavljena u Američkom medicinskom žurnalu.